b'\n_START_ARTICLE_\nLivorno (pokrajina)\n_START_SECTION_\nZgodovinske zanimivosti\n_START_PARAGRAPH_\nV pokrajini Livorno se nahaja tudi Populonia, ki je danes skromno naselje s komaj 20 prebivalci, a je bilo v\xc4\x8dasih veliko in va\xc5\xbeno mesto. Ustanovili so ga Etru\xc5\xa1\xc4\x8dani kot pristani\xc5\xa1\xc4\x8de za Korzi\xc4\x8dane, ki so jim med drugim dova\xc5\xbeali \xc5\xbeelezno rudo iz bogatih le\xc5\xbei\xc5\xa1\xc4\x8d na otoku Elba. Prav velika koli\xc4\x8dina \xc5\xbeeleza, s katerim je Populonia razpolagala, je povzdignila pristani\xc5\xa1\xc4\x8de v mogo\xc4\x8dno mesto, ki je \xc5\xbee v petem stoletju pr. n. \xc5\xa1t. bilo popolnoma obzidano. Ob pristani\xc5\xa1\xc4\x8du se je raztezal ob\xc5\xa1iren mestni predel z obrtni\xc5\xa1kimi livarnami, kova\xc4\x8dnicami in drugimi delavnicami. V \xc4\x8dasu Rimske nadoblasti je bila Populonia glavni dobavitelj \xc5\xbeeleza za vojsko. Ko se je v poznej\xc5\xa1ih stoletjih \xc5\xbeelezarska dejavnost iz \xc5\xa1e nepojasnjenih razlogov prekinila, je mesto propadlo. Leta 570 so ga Langobardi dokon\xc4\x8dno uni\xc4\x8dili. Danes je le ob\xc5\xa1irno arheolo\xc5\xa1ko najdi\xc5\xa1\xc4\x8de, med glavnimi spomeniki etru\xc5\xa1\xc4\x8danske kulture..'